open-index/open-wikipedia-markdown huggingface dataset:
Angela Kovács

**Angela Anna Margareta Kovács** (s. 23. toukokuuta 1964 Uppsala) on ruotsalainen näyttelijä. Hän näytellyt etsivä Ann-Britt Höglundia Wallander-elokuvasarjassa sekä pääosaa Irene Huss -elokuvasarjassa. Hänen sukunimensä on peräisin hänen isältään, joka oli unkarilainen.
So Hot

**So Hot** on Wonder Girls -yhtyeen single vuodelta 2008. Singlen on tuottanut Park Jin-young.

## Tietoja
JYP Entertainment julkaisi teaserkuvia jokaisesta jäsenestä promotoidakseen singleä toukokuussa 2008. Kuvat näyttivät Wonder Girlsin "seksikkään" puolen. Kuvat julkaistiin viitenä peräkkäisenä päivänä alkaen Ye-eunista loppuen Soheehen. Kuvien jälkeen "So Hot" oli katsottavissa yhtyeen nettisivuilla. Tämän aikana kierteli huhuja, että Wonder Girlsin entinen jäsen, Hyuna, olisi palaamassa yhtyeeseen. JYP Entertainment kuitenkin sanoi, että tämä ei ollut totta.

## Julkaisu
"So Hot" julkaistiin ensin digitaalisena 22. toukokuuta 2008. Se hyppäsi heti nettilistojen kärkeen. Koko single julkaistiin 3. kesäkuuta 2008, ja sille annettiin teksti *The 3rd Project*. Nimikkoraidan lisäksi single sisältää uusia kappaleita: "This Time", "You're Out" ja rap-version kappaleesta "Tell Me", jota ei ollut aikaisemmin julkaistu.

## Promootio
Wonder Girls palasi lavoille 31. toukokuuta 2008 MBC:n *Music Core* -ohjelmassa esittäen kappaleet "So Hot" ja "This Time". Silloin jäsenet toivat esiin aikuisemman puolen itsestään pitämällä leopardikuvioisia vaatteita.

Kappaleelle "So Hot" tehtiin musiikkivideo, jossa näytettiin jäseniä erilaisissa tilanteissa, joissa miehet rakastuivat heihin heti.

Kappaleesta "So Hot" tuli välittömästi hitti ja se oli ykkösenä MBC:n *Music Core* -ohjelmassa ja SBS:n *Inkigayo*-ohjelmassa kolme peräkkäistä viikkoa.

## Kappaleet

## Lähteet

* Kim, Hyeong-u (2008-05-21). "원더걸스 전 멤버 현아,복귀" (in Korean). Paran. Retrieved 2008-05-25.
* "Wonder Girls’ Yu-bin Suffers Vocal Cord Injury". KBS World. 2008-05-28. Retrieved 2008-06-10.

### Viitteet
Jenni Linturi

**Jenni Johanna Linturi** (s. 24. kesäkuuta 1979) on suomalainen kirjailija.

Linturi on koulutukseltaan yhteiskuntatieteiden maisteri. Hän on opiskellut kirjoittamista Turun yliopiston luovan kirjoittamisen linjalla ja Kriittisessä Korkeakoulussa. Hän asuu Helsingissä.

Linturin esikoisteos, sotaromaani *Isänmaan tähden* (2011), kertoo suomalaisen Waffen-SS-miehenä toimineen henkilön kokemuksista Saksassa jatkosodan aikana. Esikoisteos oli ilmestymisvuonnaan ehdolla Finlandia-palkinnon ja Helsingin Sanomien kirjallisuuspalkinnon saajaksi.

## Teokset
* *Isänmaan tähden*, 2011, Teos
* *Malmi, 1917*, 2013, Teos
* *Jälleenrakennus*, 2017, Teos
* 
* 

## Lähteet

## Aiheesta muualla
* Stranius, Pentti: Jenni Linturi: Isänmaan tähden Keskisuomalainen. 23.8.2011.
* Pikkanen, Antti: Nuoren naisen sotakirja City.fi. 14.9.2011.
* Jenni Linturi: Isänmaan tähden Ylen Elävä Arkisto. 29.9.2011.
* Kirjakerho: Kaunaisia ja hulluja sisaruksia Jenni Linturin ja Aino Kiven romaaneissa Yle Areena. 28.8.2017.
Wallander: Pilvilinna

**Pilvilinna** on kymmenes elokuva Wallander-elokuvasarjassa. Meren rannalle rakennetussa kerrostalossa asuu varakkaan oloisia ystadilaisia, mutta heidän elämäänsä sisältyy salaisuuksia, aviorikoksia ja taloudellisia ongelmia. Kerrostalon tontin aiempi omistaja, erakoitunut vanhus on säilyttänyt tonttikaupasta saamiaan rahoja käteisenä kotonaan. Kun hänet löydetään kuolleena botuliinimyrkytykseen, kohdistuvat epäilyt talossa asuviin.

## Roolit

## Aiheesta muualla
*
Talnah

**Talnah** () on samannimisestä joesta nimensä saanut kaivosalue ja Norilskin kaupunginosa, joka sijaitsee 24 kilometriä Noriliskin keskustasta pohjoiseen Krasnojarskin aluepiirissä Venäjällä. Vuodesta 1960 (1962) lähtien se oli taajama ja vuodesta 1982 itsenäinen kaivoskaupunki. Siellä asui noin 58&nbsp;000 ihmistä ennen kuin se liitettiin kaupunginosaksi (piiriksi) Norilskin kaupunkiin vuonna 2005.

Paikkakunta on tunnettu suurista Norilsk Nickel -yhtiön hallitsemista polymetallikaivoksistaan; kaivoksista louhitaan nikkeliä, kuparia, hiiltä ja talnahiittikaivokset. Talnahiitti on saanut nimensä kaupungin mukaan.

## Lähteet

## Aiheesta muualla
* Outotecille jatkotilaus Norilsk Nickeliltä (12/2013)  (kauppalehti.fi)
Peräaukon kohottajalihas

**Peräaukon kohottajalihas** (*musculus levator ani*) on lantionpohjassa sijaitseva lihas, joka kannattelee lantioelimiä ja auttaa pidättelyssä. 

## Lähteet
Jan Hurri

**Jan Hurri** on suomalainen taloustoimittaja. 

Hurri opiskeli Tampereen yliopistossa toimittajatutkintoa, joka jäi työkiireiden vuoksi kesken. Hän työskenteli taloustoimittajana *[[Turun Sanomat|Turun Sanomissa]]* 1985–1989, *[[Talouselämä]]*-lehdessä 1989–1997 ja ''Taloussanomissa'' lehden perustamisesta lähtien vuodesta 1997.

Hurri palkittiin 2011 *[[Ilta-Sanomat|Ilta-Sanomien]]* ja *Taloussanomien* journalistipalkinnolla. Vuonna 2012 hän sai ''Suomen Kuvalehden'' journalistipalkinnon.

## Lähteet

## Aiheesta muualla
*Jan Hurrin artikkelit Taloussanomien arkistossa
Atte Reunanen

**Atte Reunanen** (s. 1999) on suomalainen näyttelijä ja muusikko. Reunanen on näytellyt elokuvissa, televisiosarjoissa ja teatterissa.

## Filmografia

## Lähteet

## Aiheesta muualla
* 
*
Kamera käy – tapa

**Kamera käy – tapa** (*Wrong Is Right*) on vuonna 1982 ensi-iltansa saanut mustan komediallinen trilleri, joka perustuu Charles McCarryn romaaniin *[[The Better Angels]]*. Richard Brooksin ohjaaman elokuvan pääosaa esittää Sean Connery. Muissa rooleissa näyttelevät Robert Conrad, George Grizzard, Katharine Ross, G. D. Spradlin, John Saxon, Henry Silva, Leslie Nielsen, Robert Webber, Rosalind Cash, Dean Stockwell, Jennifer Jason Leigh ja Mickey Jones.

Elokuvassa uutisankkuri (Connery) kiertää maailmaa selostamassa mitä erilaisimpia konflikteja ja kähmintöjä.

## Vastaanotto
*[[Video-opas|Video-oppaassa]]* vuodelta 1994 Kari Salminen moitti elokuvaa juonen puutteista, mutta antoi sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
*
*
Liuskelintuhaukka

**Liuskelintuhaukka** (*Accipiter luteoschistaceus*) on haukkojen heimoon kuuluva lintu. Sitä tavataan Papua-Uudessa-Guineassa.

Sen elinpiiriä ovat kosteat subtrooppiset ja trooppiset  alavat metsät ja vuoristometsät sekä kaupunkipuutarhat ja huonokuntoiset metsät.

Sen pituus on 30–38 senttimetriä, ja se painaa keskimäärin 216 grammaa.

## Lähteet
Lumivuohet

**Lumivuohet** (*Oreamnos*) on vuohieläimiin kuuluva nisäkässuku. Se sisältää nykyisen lumivuohen (*Oreamnos americanus*) lisäksi sukupuuttoon kuolleen lajin *[[Oreamnos harringtoni]]*. Molemmat ovat pohjoisamerikkalaisia lajeja, mutta sukupuuttoon kuollut laji eli etelämmässä kuin lumivuohi nykyään.

Lumivuohien alkuperä ja sijainti vuohieläinten sukupuussa ovat epäselviä. Ei ole selvyyttä siitä, kehittyikö suku Aasiassa vai Amerikassa, mutta kummassakin tapauksessa lumivuohilla on aasialaisia juuria, jotka ovat siirtyneet Pohjois-Amerikkaan Beringian kautta. Lumivuohien tunnettu fossiiliaineisto alkaa keskipleistoseenilta, ja vanhimmat tunnetut jäänteet kuuluvat *Oreamnos harringtoni* -lajille Coloradosta. *Oreamnos harringtoni* oli nykyistä lajia pienikokoisempi, ja se on todettu erilliseksi lajiksi sekä morfologiaa että DNA:ta käsittelevissä analyyseissä.

## Lajit
* Lumivuohi (*Oreamnos americanus*)
* †*[[Oreamnos harringtoni]]*

## Lähteet
Seulontamenettely

**Seulontamenettely** () oli Suomessa aiemmin käytössä ollut valitusten eriyttämismenettely, jossa hovioikeus kykeni tietyin edellytyksin päättämään, oliko sinne alioikeudesta saapunut valitus otettava enempään tutkintaan vai voitiinko valituksen tutkiminen hovioikeudessa päättää ja asian käsittely lopettaa.

Seulontamenettely otettiin hovioikeuksissa käyttöön 1. lokakuuta 2003, ja se päättyi 1. tammikuuta 2011, jolloin sen korvasi jatkokäsittelylupa (), josta säädetään oikeudenkäymiskaaren 25&nbsp;a&nbsp;luvussa.

## Seulonnan ehdot
Valituksen tutkimista ei jatkettu, jos hovioikeus yksimielisesti totesi olevan selvää, että:

# asiassa ei ole [lain] nojalla toimitettava pääkäsittelyä;
# käräjäoikeuden ratkaisu tai siellä noudatettu menettely ei ollut virheellinen; eikä
# asianosaisen oikeusturva asian laatu huomioon ottaen muustakaan syystä edellyttänyt valituksen käsittelyn jatkamista.

Päätös siitä, että valituksen tutkimista ei jatketa, voitiin tehdä myös myöhemmin valmistelun aikana ja se voi koskea myös valituksen osaa.

## Lähteet
Biryani

**Biryani**, **birijani**, tai **beriani** on riisiruoka, joka koostuu mausteista, riisistä (yleensä basmatiriisistä) ja lihasta, kalasta, kananmunista tai vihanneksista. Nimi juontuu persian kielen sanasta *beryā(n)* (), joka tarkoittaa "paistettua".

Intiassa erityisesti Hyderabad on tunnettu paikallisesta biryanistaan, joka sisältää erityisen paljon mausteita. Kaupunki on melko lailla synonyymi biryanille. Sekä Intiassa että Pakistanissa biryaniin voidaan lisätä myös perunakuutioita, mutta tämä jakaa kansaa molemmissa maissa.

## Lähteet
László III

**László (Ladislaus) III** (unk. *III. László;* n. 1200 Székesfehérvár, Unkarin kuningaskunta – 7. toukokuuta 1205 Wien, Itävallan herttuakunta) oli Unkarin kuningas lyhyen aikaa vuonna 1204–1205. 

Lászlón tarkkaa syntymäaikaa ei tiedetä, mutta Gyula Kristó ja Ferenc Makk sijoittavat sen arviolta vuoteen 1201. Hän oli kuningas Imren ja Aragonian prinsessa Constanzen (unk. *Konstancia,* 1179–1222) ainoa lapsi. Imre joutui koko hallitusaikansa kamppailemaan vallasta veljensä Andreaksen (unk. *András,* myöhemmin kuninkaana Andreas II) kanssa. Siksi hän kruunautti vallanperimyksen varmistamiseksi pienen poikansa kuninkaaksi jo ennen kuolemaansa, vuonna 1204. Samalla hän määräsi Andreaksen poikansa holhoojaksi ja sijaishallitsijaksi tämän lapsuuden ajaksi. 

Paavi Innocentius III valvoi lapsikuningas Lászlón etuja ja kehotti kirjeessään Andreasta pitämään kuningasvainajalle antamansa lupaukset. Tämä viittaa siihen, että Andreas tai hänen kannattajansa olivat valmiina raivaamaan Lászlón pois tieltä varmistaakseen Andreaksen pysymisen vallassa. Kun valtakunnassa todellinen valta oli jo Andreaksen käsissä, kuningatar Constanze katsoi viisaammaksi lähteä maanpakoon. Andreaksen estely-yrityksistä huolimatta kuningatar ja pieni László muutamien uskollisten ylimysten seurassa pääsivät Wieniin, Itävallan herttua Leopold VI:n hoviin. (Leopold oli äitinsä Helenan *(Ilona),* Béla III:n sisaren kautta Imren ja Andreaksen serkku.) 

Andreaksen kerrotaan valmistelleen jo sotaa Itävaltaa vastaan, mutta toukokuussa 1205 noin nelivuotias László kuoli. Hänen ruumiinsa tuotiin Unkariin ja haudattiin Székesfehérváriin Neitsyt Marian taivaaseenastumisen (*Nagyboldogasszony)* basilikaan, Unkarin kuninkaiden kruunauskirkkoon. Äiti Constanze lähetettiin takaisin Aragoniaan. Lászlón ruumiin mukana Unkariin oli palautettu myös kruunu, jolla Andreas II voitiin nyt kruunata kuninkaaksi.
## Lähteet
James Odongo

**James Odongo** (27. maaliskuuta 1931 – 4. joulukuuta 2020) oli ugandalainen roomalaiskatolinen arkkipiispa. Hänet vihittiin papiksi 22. joulukuuta 1956 ja nimitettiin Tororon hiippakunnan vihkipiispaksi sekä Bahannan titulaaripiispaksi 25. marraskuuta 1964. Piispaksi vihkiminen seurasi 16. helmikuuta 1965. Pääkonsekraattorina toimi Laurean Rugambwa, jota avustivat John Francis Greif ja Vincent Joseph McCauley.

Odongo sai 19. elokuuta 1968 nimityksen Tororon piispaksi ja 5. tammikuuta 1985 Ugandan sotilaspiispaksi. 2. tammikuuta 1999 hänet nimitettiin lisäksi Tororon arkkipiispaksi, jona hän toimi, kunnes jäi eläkkeelle 27. kesäkuuta 2007. Hän on kuitenkin jatkanut työtään sotilasordinariaatin johdossa.

Odongo osallistui Vatikaanin toiseen kirkolliskokoukseen.

## Lähteet
Denis Kiwanuka Lote

**Denis Kiwanuka Lote** (25. maaliskuuta 1938 – 24. huhtikuuta 2022) oli ugandalainen roomalaiskatolinen arkkipiispa. Hänet vihittiin papiksi 19. joulukuuta 1965 ja nimitettiin Kotidon hiippakunnan piispaksi 20. toukokuuta 1991. Piispaksi vihkiminen seurasi 18. elokuuta. Pääkonsekraattorina toimi Emmanuel Wamala, jota avustivat James Odongo ja Paul Lokiru Kalanda.

Lote sai 27. kesäkuuta 2007 nimityksen Tororon arkkipiispaksi, jonka virkaan hänet asetettiin 14. syyskuuta.

## Lähteet
Kansainvälinen luisteluliitto

**Kansainvälinen luisteluliitto** () eli **ISU** on luistelulajien kansainvälinen kattojärjestö. Se perustettiin vuonna 1892 Alankomaiden Scheveningenissä. ISU on vanhin kansainvälinen talviurheiluliitto, ja siihen kuuluu 88 kansallista luisteluliittoa. ISUn puheenjohtajana on vuodesta 2022 lähtien toiminut eteläkorealainen Kim Jao-youl.

Kansainvälisen luisteluliiton lajit:

* taitoluistelu
* pikaluistelu
* kaukalopikaluistelu
* muodostelmaluistelu.

## Puheenjohtajat

* 1892–1895  Pim Mulier
* 1895–1925  Viktor Balck
* 1925–1937  Ulrich Salchow
* 1937–1945  Gerrit W. A. van Laer
* 1945–1953  Herbert J. Clarke
* 1953–1967  James Koch
* 1967  Ernst Labin 
* 1967–1980  Jacques Favart
* 1980–1994  Olaf Poulsen
* 1994–2016  Ottavio Cinquanta
* 2016–2022  Jan Dijkema
* 2022–  Kim Jao-youl

## Lähteet

## Aiheesta muualla
* Kansainvälisen luisteluliiton verkkosivut
José Doth de Oliveira

**José Doth de Oliveira** (1. maaliskuuta 1938 – 26. marraskuuta 2017) oli brasilialainen roomalaiskatolinen piispa. Hänet vihittiin papiksi Iguatún hiippakuntaan 13. joulukuuta 1964 ja nimitettiin Palmaresin hiippakunnan koadjuuttoripiispaksi 23. joulukuuta 1989. Piispaksi vihkiminen seurasi 13. toukokuuta 1990. Pääkonsekraattorina toimi José Mauro Ramalho de Alarcón Santiago, jota avustivat Acácio Rodrigues Alves ja Jorge Tobias de Freitas.

Doth de Oliveira sai 18. joulukuuta 1991 nimityksen Iguatún koadjuuttoripiispaksi, ja 26. heinäkuuta 2000 hänestä tuli sen piispa, jona hän toimi, kunnes erosi tehtävistään 7. tammikuuta 2009.

## Lähteet
Florentino Ferrer Cinense

**Florentino Ferrer Cinense** (s. 14. maaliskuuta 1938 Guimba) on filippiiniläinen roomalaiskatolinen piispa. Hänet vihittiin papiksi 21. joulukuuta 1963 ja nimitettiin San Josen hiippakunnan piispaksi 24. toukokuuta 1984. Piispaksi vihkiminen seurasi 14. heinäkuuta. Pääkonsekraattorina toimi Bruno Torpigliani, jota avustivat Federico G. Limon ja Ciceron Santa Maria Tumbocon.

Cinense sai 17. elokuuta 1985 nimityksen Tarlacin hiippakunnan koadjuuttoripiispaksi, ja 21. tammikuuta 1988 hänestä tuli sen piispa.

## Lähteet
Napakellohärkki

**Napakellohärkki** eli **napahärkki** (*Cerastium nigrescens* var. *laxum*, syn. *C. edmondstonii*) on kohokkikasveihin kuuluva, pienikokoinen pohjoinen kasvi. Se luokitellaan nykyisin kellohärkin muunnokseksi.

## Ulkonäkö ja koko
Monivuotinen napakellohärkki kasvaa 5–10 senttimetriä korkeaksi ja muodostaa tiheitä, pieniä tuppaita. Varsi ja lehdet ovat pitkäkarvaisia. Lehdet ovat soikeita ja pituudeltaan 6–16 mm. Kukinto on kaksihaarainen viuhko. Kukkien tukilehdet ovat enintään kapealti kalvolaitaisia. Valkoisia kukkia on yksi tai kaksi kappaletta. Kukan verhiö ja teriö ovat molemmat viisilehtisiä. Verhiö on tyvestä liereä, verholehdet ovat tavallisesti tylppiä. Teriö on noin 1,5–2 kertaa verhiön pituinen, valkoiset terälehdet ovat kärjestään matalasti kaksihalkoisia. Emin vartaloita on viisi kappaletta. Tunturihärkki kukkii Suomessa heinä-elokuussa. Hedelmä on pitkähkö, 10-liuskainen kota. Siemenet ovat kooltaan 1,2–1,7 mm, ja niiden pinnassa olevat nystermät ovat useimmiten leveyttään matalampia.

Napakellohärkki voi risteytyä tunturihärkin (*C. alpinum*) kanssa, jota se myös ulkonäöltään läheisesti muistuttaa.

## Levinneisyys
Napakellohärkkiä tavataan Euroopassa Färsaarilla, Islannissa sekä Norjan, Ruotsin ja Suomen korkeimmilla vuoristo- ja tunturialueilla. Suomessa napahärkkiä tavataan ainoastaan Enontekiöllä Käsivarren suurtuntureilla.

## Elinympäristö
Napakellohärkki kasvaa hiesuisilla ja soraisilla lumenviipymäpaikoilla, sulavesipurojen reunoilla, jyrkänteillä, vuotomailla ja jokisärkillä. Suomessa sitä kasvaa lähinnä keskipaljakan korkeudella.

## Lähteet
* Hämet-Ahti, Leena, Kurtto & Arto, Lampinen, Raino & Piirainen, Mikko & Suominen, Juha & Ulvinen, Tauno & Uotila, Pertti & Väre, Henry. *Lisäyksiä ja korjauksia Retkeilykasvion neljänteen painokseen*. Lutukka 21/2005, s. 41–85.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
* Kasviatlas 2022: Napakellohärkin (''Cerastium nigrescens'' var. ''laxum'') levinneisyys Suomessa.
* Suomen Lajitietokeskus: Napakellohärkki – ''Cerastium nigrescens'' var. ''laxum''
Rodrigo Orlando Cabrera Cuéllar

**Rodrigo Orlando Cabrera Cuéllar** (14. maaliskuuta 1938 – 14. kesäkuuta 2022) oli elsalvadorilainen roomalaiskatolinen piispa. Hänet vihittiin papiksi 6. tammikuuta 1962 ja nimitettiin Santiago de Marían hiippakunnan piispaksi 23. joulukuuta 1983. Piispaksi vihkiminen seurasi 11. helmikuuta 1984. Pääkonsekraattorina toimi Lajos Kada, jota avustivat Arturo Rivera Damas ja José Eduardo Alvarez Ramírez.

## Lähteet
Nicholas Chia

**Nicholas Chia Yeck Joo** (; 8. huhtikuuta 1938 Singapore – 17. joulukuuta 2024) oli singaporelainen roomalaiskatolinen arkkipiispa. Hänet vihittiin papiksi 26. tammikuuta 1964 ja nimitettiin Singaporen arkkipiispaksi 15. toukokuuta 2001. Piispaksi vihkiminen seurasi 7. lokakuuta. Pääkonsekraattorina toimi Adriano Bernardini, jota avustivat Gregory Yong Sooi Ngean ja Anthony Soter Fernandez.

Chia jäi eläkkeelle 20. toukokuuta 2013.

## Lähteet
Osvino José Both

**Osvino José Both** (s. 26. huhtikuuta 1938 Três Arroios) on brasilialainen roomalaiskatolinen arkkipiispa. Hänet vihittiin papiksi Passo Fundon hiippakuntaan 22. huhtikuuta 1967 ja nimitettiin Porto Alegren arkkihiippakunnan vihkipiispaksi sekä Cluentumin titulaaripiispaksi 26. kesäkuuta 1990. Piispaksi vihkiminen seurasi 2. syyskuuta. Pääkonsekraattorina toimi João Cláudio Colling, jota avustivat Urbano José Allgayer ja Laurindo Guizzardi.

Both sai 22. marraskuuta 1995 nimityksen Novo Hamburgon piispaksi ja 7. kesäkuuta 2006 Brasilian sotilasarkkipiispaksi.

## Lähteet
Peter Carsten

**Peter Carsten** (alk. *Peter Ramsentaler*; 30. huhtikuuta 1928 Weißenburg in Bayern – 20. huhtikuuta 2012 Lucija/Piran, Slovenia) oli saksalainen näyttelijä. Hän asui viime vuodet Sloveniassa.

Hän tuli julkisuuteen roolistaan Hans Hellmut Kirstin romaaneihin pohjautuvassa Paul Mayn ohjaamassa elokuvasarjassa *[[08/15 (elokuvasarja)|08/15]]*.

## Filmografia (valikoima)
Luettelo Suomessa esitetyistä elokuvista.
**[[08/15 (elokuva)|08/15]]*, 1954 – Stabsgefreiter Kowalski 
**[[08/15, II osa]]*, 1955 – Stabsgefreiter Kowalski 
**[[Skandaali kylässä]]*, 1955 – Gerd Bunje, Müller 
**[[08/15 III osa. Kotiinpaluu]]*, 1955 – Stabsgefreiter Kowalski 
**[[Köyhän ei kannata elää]]*, 1956 – Erich Klein 
**[[Ikuinen rakkaus]]*, 1956 – Jan Hopper 
**[[Scherben bringen Glück]]*, 1957 – Toni 
**[[Piru tuli yöllä]]*, 1957 – Mollwitz 
**[[Vaarallinen saalistaja]]*, 1957 – Riva, 2. rannikkovartioupseeri 
**[[Scampolo]]*, 1958 – Cesare 
**[[Viimeinen sukellus]]*, 1958 
**[[Kovaa peliä Hongkongissa]]*, 1958 – Willy 
**[[Koirat, ettekö jo kuole]]*, 1959 – Gefreiter Krämer 
**[[Freddy, kitara ja meri]]*, 1959 – Jan 
**[[Freddy ja yön sävel]]*, 1960 – Karl Bachmann
**[[10 lipun alla]]*, 1960 – luutnantti Mohr   
**[[Konnat tangon tahdissa]]*, 1960 – Boxer-Franz
**[[Sota-asema Calais]]*, 1960 – Otto Panzke 
**[[Upseeritehdas]]*, 1960 – kapteeni Katers  
**[[Anna Suh – tyttö Hongkongista]]*, 1961 – Volkert 
**[[Vakoilijoitten vakoilija]]*, 1961 – Bastian 
**[[Vakoilijoitten vakoilija iskee]]*, 1961 – Bastian
**[[Laskuvarjopartio]]*, 1962 – Barbarossa 
**[[S 3 S ei ammu ohi]]*, 1965 – Hans Warren 
**[[Viiltäjä-Jack (elokuva)|Viiltäjä-Jack]]*, 1965 – Max Steiner 
**[[Playboy – rakastajan retket]]*, 1966 – Otto Hanz, le capitaine du Yacht
**[[Kuolema silmästä silmään]]*, 1966 Hengel  
**[[Nimeni on Pecos]]*, 1967 – Steve  
**[[Palkkasoturit]]*, 1968 – Henlein 
**[[Pako yli Alppien]]*, 1969 – Kurt 
**[[Zeppelin – ilmojen jättiläinen]]*, 1971 – majuri Tauntler 
**[[Kuin varas yössä]]*, 1978 – Van Stratten
**[[Kuoleman lentue]]*, 1979 – Nemacki General 
**[[Amerikkalainen unelma (elokuva)|Amerikkalainen unelma]]*, 1982 – tehtaan portinvartija
**[[Kettu (televisiosarja)|Kettu]]*, (televisiosarja)  
**jakso "Alleingang", 1984 – Bernd Wallusch
**[[Wallenbergin arvoitus]]* (televisioelokuva), 1985 – Von Fremd (nimellä Peter Karsten)
**[[Tyttö Serbiasta]]*, 1991

## Lähteet
Jesse Welling

**Jesse Welling** (s. 20. huhtikuuta 1977 Helsinki) on suomalainen entinen jääkiekkoilija ja jääkiekon SM-liigajoukkue Pelicansin apuvalmentaja. Hän on toiminut aiemmin JYPin apuvalmentajana ja joukkueenjohtajana, Rauman Lukon apuvalmentajana kausina 2012–2019 ja Kiekko-Vantaan päävalmentajana kaudella 2019–2020. Welling on kotoisin Espoon Tapiolasta. 

Jääkiekkouransa Welling aloitti Helsingin Jokereissa, mutta pelasi kasvattajaseurassaan SM-liigassa vain yhden runkosarjaottelun. Welling pelasi aktiiviurallaan SM-liigassa myös Espoon Bluesissa, Tampereen Ilveksessä, Lappeenrannan SaiPassa, Jyväskylän JYPissä sekä Lahden Pelicansissa.

Niin ikään SM-liigassa pelannut Semir Ben-Amor on Wellingin velipuoli.

## Lähteet
Ruben T. Profugo

**Ruben T. Profugo** (10. huhtikuuta 1938 Lucena – 12. toukokuuta 2014) oli filippiiniläinen roomalaiskatolinen piispa. Hänet vihittiin papiksi Lucenan hiippakuntaan 18. joulukuuta 1965 ja nimitettiin sen vihkipiispaksi sekä Buduan titulaaripiispaksi 27. elokuuta 1979. Piispaksi vihkiminen seurasi 18. lokakuuta 1979. Pääkonsekraattorina toimi Bruno Torpigliani, jota avustivat José Tomás Sánchez ja Godofredo Pedernal Pisig.

Profugo sai 15. toukokuuta 1982 nimityksen Lucenan piispaksi, jona hän toimi, kunnes erosi tehtävistään 13. syyskuuta 2003.

## Lähteet
08/15 (elokuvasarja)

**08/15** on saksalainen kolmen elokuvan sarja, joka pohjautuu Hans Hellmut Kirstin romaanitrilogiaan *[[08/15 (romaanitrilogia)|08/15]]*. Elokuvat on ohjannut Paul May. 

08/15 II osan Ukrainaan sijoittuvia ulkokohtauksia kuvattiin vuoden 1955 alussa Jämijärvellä. 

## Elokuvat
* *[[08/15 (elokuva)|08/15]]* (1954)
* *[[08/15 II osa]]* (1955)
* *[[08/15 III osa: Kotiinpaluu]]* (1955)

## Lähteet
Gréta Salóme Stefánsdóttir

**Gréta Salóme Stefánsdóttir** (s. 11. marraskuuta 1986) on islantilainen laulaja, joka edusti maataan vuoden 2012 Euroviisuissa Bakussa, Azerbaidžanissa yhdessä Jónsin kanssa kappaleella "Never Forget". He sijoittuivat sijalle 20. Vuoden 2016 Euroviisuissa hän edusti maata kappaleella "Hear Them Calling".

Gréta toimii viulistina Islannin sinfoniaorkesterissa.

## Lähteet

## Aiheesta muualla
Sammon taonta

**Sammon taonta** on Akseli Gallen-Kallelan tekemä realismia edustava *[[Kalevala]]*-aiheinen maalaus, joka kuvaa Sammon tekoa. Gallen-Kallela maalasi teoksen vuonna 1893 viettäessään perheensä kanssa kesää Savossa. Öljyväreillä kankaalle maalatun teoksen koko on 200 × 152 cm, ja se kuuluu Ateneumin taidemuseon kokoelmiin.

## Tausta
Gallen-Kallela etsi töilleen sopivia, aidon oloisia ympäristöjä kiertäen eri puolin Suomea. Minna Canthin neuvomana hän siirtyi perheineen kesäksi 1893 Savoon Vehmersalmelle, Mustaharjun tilalle. Siellä hän maalasi *Kalevalan* kymmenennen runon inspiroimana *Sammon taonta* -teoksensa. Taiteilijan vaimo Mary Gallen-Kallela toimi puvustajana sekä lavastajana, ja samana kesänä syntyikin myös kaunis muotokuva Marysta Vehmersalmen kallioisissa maisemissa.

## Lähteet

## Aiheesta muualla
* Teos Suomen Kansallisgallerian sivuilla: Kokoelmat: Sammon taonta. 
* Taidevartti: Akseli Gallen-Kallela – Sammon taonta (Kantti.net, 27 min. videotallenne).
Stanislav Kotšijev

**Stanislav Jakovlevitš Kotšijev** (, ,  s. 7. huhtikuuta 1954 Kurta, Etelä-Ossetian AA, Georgian SNT, Neuvostoliitto) on osseettipoliitikko.
Richard Barbieri

**Richard Barbieri** (s. 30. marraskuuta 1957 Lontoo) on brittiläinen kosketinsoittaja. Hänet tunnetaan etenkin jäsenyydestään brittiläisen uuden aallon taiderock-yhtye Japanin kokoonpanosta 1970–1980-luvuilla. Nykyään Barbieri toimii uusprogressiivista rockia esittävän Porcupine Tree -yhtyeen kosketinsoittajana. Viime aikoina hän on tehnyt yhteisprojekteja muiden muassa Marillion-yhtyeen Steve Hogarthin kanssa.
08/15

**08/15** viittaa muun muassa seuraaviin:

* 08/15, Hans Hellmut Kirstin romaanitrilogia
* 08/15, Paul Mayn ohjaama elokuvatrilogia
** *[[08/15 (elokuva)|08/15]]*
** *[[08/15 II osa]]*
** *[[08/15 III osa: Kotiinpaluu]]*
* MG 08/15, konekiväärimallin MG 08 versio
Kapina laivalla (romaani)

**Kapina laivalla** (*Mutiny: a Novel of the Bounty*, myös *Mutiny on the Bounty*) on irlantilaisen kirjailijan John Boynen kirjoittama historiallinen romaani. Kirja on Boynen toinen suomennettu teos.

## Juoni
Kirjan kertoja on 14-vuotias taskuvaras John Jacob Turnstile. Tarinan alkaessa John varastaa eräältä mieheltä kellon, mistä hänet saadaan kiinni ja vangitaan. Mies tarjoaa kuitenkin pojalle uuden mahdollisuuden, ja koska John ei halua viettää vuotta vankilassa, hän päätyy HMS Bountylle kapteeni William Bligh’n hyttipojaksi. Johnia kohdellaan laivalla aluksi huonosti, mutta pian hän saavuttaa kapteenin luottamuksen ja pysyy tälle uskollisena koko matkan ajan. Kirjassa on paljon takaumia, joissa kerrotaan Johnin menneisyydestä.

Laiva lähtee kohti Tahitia, josta laivan on tarkoitus hakea leipäpuun siemeniä kylvettäväksi Karibianmeren saarille. Miehistö ei kuitenkaan halua jättää Tahitia, jota pitävät paratiisina, ja he kapinoivat kapteenia vastaan Fletcher Christianin johdolla. Kapteeni, John ja kourallinen muita miehiä jätetään pelastusveneeseen keskelle Tyyntämerta. Kapteeni Bligh ei kuitenkaan luovuta ja päättää päästä takaisin maihin. Matkan alkupuolella he rantautuvat saarelle mutta huomaavat ajoissa saaren asukkaiden kannibalistiset ruokatottumukset. Matkan aikana etenkin John sairastuu vakavasti, mutta lopulta kapteeni onnistuu ohjamaan veneen 6&nbsp;000 kilometrin päähän Timorille. Kirjan lopussa John palaa Englantiin.

### Henkilöitä
*John Jacob Turnstile: Nuori taskuvaras, joka päätyy HMS Bountylle. Hän saa laivalla lempinimekseen Turnipsi.
*William Bligh: Laivan kapteeni.
*Fletcher Christian: Kirjan konna, joka johtaa kapinaa.
*Matthieu Zéla: Mies, jolta John varastaa taskukellon. Zéla on myös kapteeni Blighin hyvä ystävä.
*Herra Lewis: Mies, jonka luona John asuu lapsena. Lewiksin talossa orvoista lapsista kasvatetaan taskuvarkaita tai heitä käytetään hyväksi.  
*Kaikala: Johnin rakastama tyttö Tahitilla.

## Vastaanotto
The Irish Timesin arvostelija kehuu Boynea luontaiseksi tarinankertojaksi. The Independentissä arvostelija kehuu puolestaan kirjan kerrontaa erinomaiseksi ja vertaa sitä William Goldingin *Merimatka*-teokseen. Myös Publishers Weeklyn ja The Mirrorin kriitikot ovat kehuneet teosta.

## Lähteet
Sirkka Lankinen

**Sirkka Lankinen**, o.s. *Tukiainen*, (30. elokuuta 1916 Ilomantsi – 15. maaliskuuta 2012 Lahti) oli suomalainen lääkäri ja kansanedustaja. 

Lankisen vanhemmat olivat Otto Emil Tukiainen ja Anni Kareinen ja puoliso vuodesta 1940 gynekologi Sakari Lankinen (s. 1915). Lankinen tuli ylioppilaaksi Lahden yhteiskoulusta 1935 ja valmistui lääketieteen lisensiaatiksi 1946. Korva-, nenä- ja kurkkutautien erikoislääkärin oikeudet hän sai vuonna 1951, missä erikoispätevyydessä ei Suomessa naisia häntä ennen ollut. Hän toimi lääkärinä yksityissektorilla sekä kuulovammaisten lasten korvalääkärinä. Lankinen vaikutti aktiivisesti Päijät-Hämeen keskussairaalan rakentamisen puolesta. Hän osallistui Lahden kunnallispolitiikkaan ja toimi kokoomuksen kansanedustajana 1970&ndash;1975, valittuna Hämeen läänin eteläisestä vaalipiiristä. Lankisella oli paljon luottamustehtäviä, joista kiinnostavimpana hän itse piti soroptimistitoimintaa.   

## Lähteet
Harri Ylinen

**Harri Olavi Ylinen** (s. 10. toukokuuta 1964 Alahärmä) on suomalainen aitajuoksija. Hän edusti urallaan Jalasjärven Jalasta ja häntä valmensi Jorma Junttila. Kalevan kisoista Ylinen on saavuttanut kolme pronssia 110 metrin aitajuoksussa (1985, 1987 ja 1988). Sisäratojen SM-kilpailuissa hän on lisäksi voittanut kultaa (1988) ja kaksi pronssia 60 metrin aitajuoksussa (1986, 1990). Ylisen 110 metrin aitajuoksun ennätys 13,90 s on vuodelta 1988.

Juoksu-uransa Ylinen lopetti vuoteen 1991, minkä jälkeen hän on muutamaan otteeseen 2000-luvulla esiintynyt virallisissa kilpailuissa heittolajeissa Turun Urheiluliittoa edustaen.

Harri Ylisen isä Heimo Ylinen ja veli Jukka Ylinen olivat pituushyppääjiä.

## Lähteet
Sofim

**Sofim** (Società Franco Italiana Motori) on italialainen moottorivalmistaja, joka syntyi Fiatin, Saviemin (Renault) ja Alfa Romeon yhteisyrityksenä vuonna 1974. Hyötyajoneuvoja valmistava Iveco osti yhtiön 1981.

## Katso myös
* Sofim 8140
Charles Nicolle

**Charles Jules Henry Nicolle** (21. syyskuuta 1866 Rouen, Ranska − 28. helmikuuta 1936 Tunis, Ranskan Tunisia) oli ranskalainen bakteriologi. Hän sai Nobelin lääketieteen palkinnon 1928 työstään, jossa hän osoitti vaatetäiden toimivan pilkkukuumeen levittäjinä.

## Elämä ja ura
Charles Nicolen isä, Eugène Nicolle, toimi lääkärinä rouenilaisessa sairaalassa. Veljiensä tavoin Charles sai jo varhain johdatusta biologiaan isältään. Opiskeltuaan ensin Lycée Corneille de Rouen -lyseossa hän aloitti lääketieteen opinnot paikallisessa lääkärikoulussa. Kolmen vuoden opintojen jälkeen hän seurasi vanhempaa veljään Mauricea Pariisiin ja aloitti työt pääkaupungin sairaaloissa.

Charles Nicolle opiskeli lääketieteellisessä tiedekunnassa Albert Gombaultin johdolla ja Pasteur-instituutissa Émile Roux’n johdolla. Hänen väitöskirjansa käsitteli pehmeää sankkeria ja hän suoritti lääketieteen tohtoritutkinnon 1893. Hän palasi Roueniin lääketieteellisen tiedekunnan jäseneksi ja hänet nimitettiin bakteriologisen laboratorion johtajaksi 1896. Vuonna 1903 hänet nimitettiin Tunisin Pasteur-instituutin johtajaksi, jona hän toimi aina kuolemaansa saakka.

## Lähteet
Stéphane Yelle

**Stéphane Yelle** (s. 9. toukokuuta 1974) on kanadalainen entinen jääkiekkoilija. Hän oli pelipaikaltaan keskushyökkääjä.

## Ura

### Colorado Avalanche
New Jersey Devils varasi Yellen 186. vuorolla , jolloin hän pelasi OHL-seura Oshawa Generalsissa. New Jersey myi Yellen kesäkuussa 1994 Quebec Nordiquesiin, jonka AHL-joukkueessa, Cornwall Acesissä Yelle pelasi kauden 1994–1995.

Kesällä 1995 Quebec muutti Denveriin ja joukkueen uudeksi nimeksi tuli Colorado Avalanche. Yelle pelasi Coloradossa vuosina 1995–2002, jona aikana Colorado voitti kahdesti Stanley Cupin, 1996 ja 2001.

### Calgary Flames
Colorado myi Yellen ja Chris Druryn lokakuussa 2002 Calgary Flamesiin, josta se sai vaihdossa Derek Morrisin, Dean McAmmondin ja Jeff Shantzin.
Yelle pelasi Calgaryssä viisi kautta. Kauden 2003–2004 päätteeksi Calgary eteni Stanley Cupin finaaleihin, mutta hävisi loppuottelusarjan Tampa Bay Lightningille.

### Boston Bruins
Yelle siirtyi kaudeksi 2008–2009 Boston Bruinsiin yhden kauden mittaisella pelaajasopimuksella. Hän teki 77 ottelussa 18 pistettä.

### Carolina Hurricanes
Yelle aloitti kauden 2009–2010 Carolina Hurricanesissa, mutta Carolina myi hänet Harrison Reedin kanssa maaliskuussa 2010 Colorado Avalancheen, josta Boston sai vaihdossa Cedric Lalonde-McNicollin ja kuudennen kierroksen varausvuoron.

Yelle lopetti pelaajauransa kauden 2009–2010 jälkeen. 

## Saavutukset
### NHL
*Stanley Cup 1996 ja 2001

## Tilastot

## Lähteet
* 

### Viitteet
Tiibetiläinen kirjaimisto

**Tiibetiläinen kirjaimisto** on abugida-tyyppinen kirjaimisto. Sitä käytetään tiibetin kielen ja lisäksi dzongkhan kielen, denzongkhan kielen, ladakhin kielen ja joskus baltin kielen kirjoittamiseen. Sitä kirjoitetaan vasemmalta oikealle. Tavut, joissa on 1–4 kirjainta, erotetaan toisistaan *tsheg*-merkein ilman sanavälejä (tä'hän'ta'paan). Koska monet sanat ovat tiibetissä yksitavuisia tsheg-merkit toimivat käytännössä sanavälin merkkeinä. 

## Historia
Legendan mukaan tiibetiläisen kirjaimiston kehittäjä oli Tonmi Sambhota, joka toimi Tiibetin keisarikunnan ministerinä. Sambhota matkusti keisarin käskystä Intiaan keräämään tietoa buddhalaisuudesta, minkä johdosta tiibetille tarvittiin kirjoitusjärjestelmä, ja tiibetiläisen kirjaimiston esikuvana toimikin Intiassa käytössä oleva devanagari.. 

Tiibetissä tehtiin oikeinkirjoitusreformi viimeksi 800-luvulla, minkä vuoksi kirjaimisto ei tiibetissä vastaa juurikaan sanojen todellista ääntämystä. 
## Kirjaimet ja suomalaiset ääntämisohjeet
Nykyisin tiibetin kielen sanojen ääntäminen eroaa paljon niiden kirjoitusmuodosta, sillä kirjoitusjärjestelmä ei ole muuttunut paljon 700-luvulta, jolloin se kehitettiin.
### Konsonantit

Lähde:

### Vokaalit
Vokaaleja (muita kuin a:ta) merkitään erillisillä merkeillä, jotka kirjoitetaan kirjainten ylle tai alle. Esimerkiksi k:n kanssa:

ཀ ka, ཀི ki, ཀུ ku, ཀེ ke, ཀོ ko

Lähde:

## Lähteet
* 

### Viitteet

## Aiheesta muualla
Asetelmakerroin

**Asetelmakerroin** mittaa otanta-asetelman tilastollista tehokkuutta suhteessa yksinkertaiseen satunnaisotantaan. Se määritellään seuraavasti:

deff(\hat{t})=\frac{\hat{v}(\hat{t})}{\hat{v}_{SRS}(\hat{t})},

missä osoittaja on otanta-asetelman totaaliestimaattorin otosvarianssi ja nimittäjä on oletettu yksinkertaisen satunnaisotannan otosvarianssi, joka tulisi kyseeseen samanlaisen otoskoon suhteen. Asetelmakertoimen avulla pystytään laskemaan myös tehokas otoskoko seuraavasti:

n_{eff} = \frac{n}{deff(\hat{t})},

missä todellinen otoskoko n on jaettu totaaliestimaatin asetelmakertoimella.

## Tulkinta
Survey-otannassa luonnollinen päämäärä on tietysti se, että deff(\hat{t}) . Tällaisissa tilanteissa lisäinformaation käyttö otanta-asetelman rakentamisessa on hyödyllistä. Ositettu otanta ja otanta otosyksikön koon mukaan (PPS) ovat useimmiten käytetyimmät tähän tarkoitukseen. Tehokkuutta voidaan myös parantaa lisäämällä avustavaa dataa estimointiproseduuriin malliavusteisten tekniikoiden avulla.

Ryväsotannassa törmätään usein tilanteeseen jolloin deff(\hat{t}) > 1 . Tämä johtuu siitä, että rypäissä esiintyy sisäkorrelaatiota kiinnostuksen kohteina olevien muuttujien suhteen.

Mikäli deff(\hat{t}) = 1 , niin otanta-asetelman tehokkuus on samansuuruinen kuin se olisi yksinkertaista satunnaisotantaa käytettäessä.

## Lähteet
08/15 (romaanitrilogia)

**08/15** on saksalaisen kirjailijan Hans Hellmut Kirstin romaanitrilogia, jolla hän nousi 1950-luvun puolivälissä maailmanmaineeseen ja saksalaisen kirjallisuuden eturiviin.. Teosten pohjalta on Paul May ohjannut elokuvasarjan *[[08/15 (elokuvasarja)|08/15]]*. Kirjasarjan nimen taustalla on maailmansodissa käytössä ollut saksalainen konekivääri MG 08/15. Kirst itse oli Reichswehrin ammattisotilas vuodesta 1933.

* *08/15*, alkuteos: *Null-acht fünfzehn in der Kaserne*, suom. Pauli Murros. Kustannustalo, 1957. (2. p. Tammi, 1978) (alkuteoksen alkuperäinen nimi: Die abenteuerliche Revolte des Gefreiten Asch) kuvaa koulutusaikaa
* *08/15 sodassa*, alkuteos: *08/15 im Krieg*, suom. Väinö J. Tervaskari. Tammi, 1979 (alkuteoksen alkuperäinen nimi: Die seltsamen Kriegserlebnisse des Soldaten Asch) kuvaa sodan kauhuja
* *08/15 tänään*, alkuteos: *08/15 heute*, suom. Esa Adrian. Tammi, 1965 (alkuteoksen alkuperäinen nimi: Der gefährliche Endsieg des Soldaten Asch) kuvaa sodan päättymisen vaihetta.

## Lähteet
Taikuuden tuoksu

**Taikuuden tuoksu** () on Cliff McNishin vuonna 2001 ilmestynyt varhaisnuorten fantasiaromaani. Se on trilogian toinen osa.

## Juoni
Kirja sijoittuu vuoden päähän Noidan loitsu-teoksen tapahtumista. Rachelin ja Ericin tuntema kotimaailma on muuttumassa. Rachel on jo kauan salannut omat taikavoimansa, kun maahan alkaa ilmestyä muita taikavoimaisia lapsia. Rachel on innoissaan ja lähtee etsimään lahjakkaimpia lapsia ja löytää muun muassa Yemin. Pian kaikki lahjakkaat lapset kuitenkin katoavat jättämättä mitään johtolankoja. Rachelille selviää, että Dragwenan planeetalta on saapunut noitia kostamaan sisarensa kuoleman. He kokoavat lapsista armeijaa, jonka avulla pyrkivät saamaan maan haltuunsa. Rachel alkaa koota omaa armeijaansa pysäyttääkseen noitien toimet. Rachelin perään lähetetään Heiki-niminen tyttö, joka haluaa tuhota tämän. Rachel kuitenkin voittaa Heikin taistelussa ja naamioituu häneksi. Rachel, Erik, Morpeth ja muut lapset suuntavat pohjoisnavalle, jossa käydään suuri taistelu noitien ja lasten välillä.

### Henkilöitä
***Rachel**: Kirjan sankaritar, joka on maapallon lahjakkain taikoja Yemin jälkeen. Ericin isosisko.
***Eric**: Kirjan noin kymmenenvuotias sankari, jolla on taikuuden kumoamissormi.
***Morpeth**: Lapsi Ithrea-planeetalta.Morpeth palaa takaisin maahaan 500 vuoden jälkeen. Rachel on muuttanut hänet vanhasta kääpiöstä takaisin nuoreksi lapseksi.
***Yemi**:Nigerialainen alle kolmevuotias poika, jolla on ymmärrystään suuremmat taikavoimat. Yemi pitää hyvin paljon eläimistä ja kutsuu niitä luokseen taioillaan. Hänen ympärillään on koko ajan suuri parvi suruvaippoja. Viimeisessä taistelussa hän imee kaikkien maailman lasten taikuuden itselleen kuolemantaikojen vuoksi.
***Fola**:Yemin isosisko, jolla ei ole taikavoimia. Yemi on hyvin suojelevainen isosiskoaan kohtaan
***Heiki**:Calenin valitsema Rachelin ikäinen soturi, joka on Rachelin pahin vihollinen. Hän kuitenkin vaihtaa myöhemmin puolta. Häntä sanotaan kivienkeliksi.
***Heebra**:Dragwenan äiti, joka kostaa tyttärensä kuoleman. Hänen sielukäärmeensä on Mak.
***Calen**:, on Dragwenan sisar. Hänen sielukäärmeenään on Nylon, jota etenkin Heiki kadehtii.
***Dragwena**: Trilogian ensimmäisen osan noita, jonka onnistuu palata kotiplaneetalleen ja pyytämään äitiään ja siskoaan kostamaan hänen puolestaan.
***Larpskendia**': Velho, joka taistelee kirjan lopussa Heebraa vastaan ja saa tietää uudesta uhasta.
***Rapsiset**:Dragwenan luomia kummajaisia, joilla on linnun vartalo ja vauvan pää. He ovat Ericin hyviä ystäviä.

## Taustaa
McNish kertoo kotisivuillaan, että hänen tarkoituksenaan ei ollut alun perin kirjoittaa jatko-osaa Noidan loitsu-kirjalle mutta ehdotti asiaa Orionin kustannusyhtiölle, joka piti ajatuksesta.

Kirjan henkilöistä kirjailija mainitsee, että hän halusi luoda pahatahtoisen tyttöhahmon (Heikin). Hän harkitsi myös poikaa mutta uskoi, että Rachelin olisi parempi taistella tyttöä vastaan. Lisäksi hän kertoi haluavansa nostaa Ericin tärkeyden Rachelin tasolle.

## Vastaanotto
*[[The Daily Telegraph]]* kehui kirjan juonta ja yllättäviä juonenkäänteitä. Kirjaa on kehunut myös *[[The Times]]*.

## Lähteet
Siirrettävä ohjelma

**Portable application**, vapaasti suomennettuna **kannettava ohjelma** (tai siirrettävä), tarkoittaa tietokoneohjelmaa jota voidaan ajaa ilman asentamista tietokoneessa. Näitä myös *Portable*-ohjelmiksi kutsuttuja ohjelmia voidaan siis ajaa itsenäisesti riippumatta käyttöjärjestelmän ominaisuuksista, jolloin ohjelmaa voidaan siirtää erilaisilla tallennusmedioilla (esimerkiksi USB-muistilla, kiintolevyllä tai erilaisilla optisilla medioilla, kuven CD tai DVD-levyillä) mahdollistaen ohjelman ajamisen muillakin tietokoneilla, kuin millä se on asennettu.
Pianopartituuri

**Pianopartituuri** (harvemmin **pianovedos**, **pianosovitus** tai **pianoreduktio**) tarkoittaa orkesteripartituurin supistettua versiota, jossa orkesterin tai kamariyhtyeen musiikki on sovitettu pianolle. Usein piano-osuuteen on merkitty viitteitä soitinnuksesta, ja piano-osuudessa esitetään sävellyksen keskeisimmät melodiset ja harmoniset linjat sekä dynamiikka.

Oopperoiden ja kuoroteosten pianopartituureja käytetään yleisesti teosten opiskeluun ja harjoittamiseen siten, että laulajat tai tanssijat harjoittelevat teosta aluksi korrepetiittorin eli harjoituspianistin kanssa ja vasta myöhemmin orkesterin kanssa. Myös kamarimusiikkiteoksista voidaan laatia pianopartituuri, ja pianopartituurit voivat olla myös nelikätisiä.

Ennen mekaanisen ja elektronisen äänentoiston kehittymistä pianopartituureilla oli keskeinen merkitys musiikinharrastukselle, sillä pianosovitusten avulla pystyttiin tutustumaan ja perehtymään merkittäviin orkesterisävellyksiin (esimerkkinä Franz Lisztin transkriptiot Ludwig van Beethovenin sinfonioista).
Viron naisten jääkiekkomaajoukkue

**Viron naisten jääkiekkomaajoukkue** on Viron edustusjoukkue kansainvälisissä jääkiekko-otteluissa ja turnauksissa.

Joukkue sijoitettiin vuonna 2007 ensi kertaa Kansainvälisen jääkiekkoliiton IIHF:n ylläpitämässä maailmanrankingissa – 32. sijalle eli toiseksi viimeiseksi. Vuonna 2012 se ei enää ollut 38:n joukkueen listalla lainkaan. Viro palasi listalle vuonna 2021 ja oli sen toiseksi viimeinen eli 41. sijalla. Vuoden 2022 lopulla joukkue oli edelleen 41. sijalla, mutta koska listalle oli noussut uusia joukkueita, oli Viro tuolloin listan neljänneksi viimeinen. Vuonna 2025 sen sijoitus oli 42. eli viidenneksi viimeinen.

Vuonna 2022 maassa oli 121 rekisteröityä naisjääkiekkoilijaa, vuonna 2023 140, vuosina 2025 ja 2026 155.

## Historiaa
Kaudella 2006–2007 joukkueen valmennuksesta vastasi suomalainen Sari Keisa. Samalla kaudella joukkue osallistui ensimmäisiin maailmanmestaruuskilpailuihin sijoittuen neljänneksi 4. divisioonassa. Joukkue voitti kaksi peliä kuuden joukkueen turnauksessa. Sama toistui seuraavan vuoden kisoissa. Tuolloin päävalmentajana toimi virolainen Veiko Süvaoja.

Joukkue ei osallistunut vuosina 2012–2018 maailmanmestaruuskilpailuihin. Syyt olivat ennen kaikkea taloudelliset. Käytännössä maassa ei ollut naisjääkiekkoilutoimintaa laisinkaan vuoteen 2015 saakka, kunnes sitä päätettiin jälleen elvyttää.

Elokuusta 2020 alkaen joukkue on kerännyt joukkorahoituskampanjalla rahaa joukkuetta käsittelevään dokumenttielokuvaan *On Silver Heels*. Hankkeessa on mukana tuotantoyhtiö Vita Pictura ja suomalainen tuottaja Karolina Lahti. Elokuva kertoo maajoukkueen muodostamisesta 12 vuoden tauon jälkeen. Lisäksi elokuva käsittelee sukupuolten epätasa-arvoa urheilussa ja yleisesti, joukkueen yhteishengen rakentamista kulttuurisesti monimuotoisessa ryhmässä, feminiinisyyttä, motivaatiota ja urheilun roolia yhteiskunnassa. Keväällä 2024 elokuva oli jälkituotantovaiheessa.

Maajoukkueen kapteenina toimii Anete Salumaa, joka työskentelee metronkuljettajana Helsingissä. Joukkueen valmentajana on ollut Inguna Lukasevia ja kakkosvalmentaja suomalainen Ahto Kärnä. Nykyinen valmentaja on suomalainen Aki Mykkänen. Joukkueen general manager on Jüri Rooba.

## Menestys
### Maailmanmestaruuskisoissa
* 2007 – 4. divisioona; 4.
* 2008 – 4. divisioona; 4.
* 2021 – 3. divisioonan turnaus peruttiin koronaviruspandemian vuoksi.
* 2022 – 3. divisioonan B-lohko; 1.
* 2023 – 3. divisioonan A-lohko; 6.
* 2024 – 3. divisioonan B-lohko; 2.
* 2025 – 3. divisioonan B-lohko; 3.
* 2026 – 3. divisioonan B-lohko; 1.
### Maailmanranking

* 2007 – 32.
* 2008 – 32.
* 2009 – 32.
* 2010 – 33.
* 2011 – 37.
* 2012 – Ei sijoitettu
* 2013 – Ei sijoitettu
* 2014, helmikuu – Ei sijoitettu
* 2014, huhtikuu – Ei sijoitettu
* 2015 – Ei sijoitettu
* 2016 – Ei sijoitettu
* 2017 – Ei sijoitettu
* 2018, helmikuu – Ei sijoitettu
* 2018, huhtikuu – Ei sijoitettu
* 2019 – Ei sijoitettu
* 2020 – Ei sijoitettu
* 2021 – 41.
* 2022, helmikuu – 41.
* 2022, syyskuu – 41.
* 2023 – 40.
* 2024 – 40.
* 2025 – 42.

## Lähteet

## Aiheesta muualla
* Viron jääkiekkoliiton sivusto 
* Viro IIHF:n sivuilla 
* Viro nationalteamsoficehockeyssä
Suolijärvi

**Suolijärvi** voi tarkoittaa seuraavia:

## Asutusnimiä
* Suolijärvi, kylä Puolangalla

## Vesistöjä
* Suolijärvi, järvi Hankasalmella
* Suolijärvi, järvi Hyvinkäällä
* Suolijärvi, järvi Jyväskylässä
* Suolijärvi, järvi Puolangalla
* Suolijärvi, järvi Rovaniemellä
* Suolijärvi, järvi Sastamalassa
* Suolijärvi, järvi Tampereella
* Suolijärvi, järvi Tuuloksessa
* Suolijärvi, järvi Ylöjärvellä

* Ala-Suolijärvi, järvi Posiolla
* Pikku Suolijärvi, järvi Ylöjärven Parkkuulla
* Yli-Suolijärvi, järvi Posiolla.
Velhon vala

**Velhon vala** () on Cliff McNishin vuonna 2002 ilmestynyt varhaisnuorten fantasiaromaani. Se on myös trilogian viimeinen osa.

## Juoni
Noitien planeetalla, Oolilla ylinoitien vuosisatojen ajan pitämät orjat, Griddat ovat murtautuneet pois maanalaisista vankiloistaan ja valloittaneet noitien maailman. Griddojen johtaja, Gulrathaca haluaa jatkaa valloituksiaan muilla planeetoilla ja päättää hyökätä maahan, planeetalle, jossa noidat epäonnistuivat.

Pian Larpskendia joutuu ensimmäisenä taisteluun Griddoja vastaan, hän palaa haavoittuneena takaisin maahan, jolloin Ericille ja Rachelille selviää, että Larpsekendia on noitien kaltainen olento, joka on vain hämännyt toisella olemuksellaan. Samanaikaisesti Yemi ja hänen isosiskonsa katoavat. Griddojen johtaja saapuu pian maahan ja esiintyy ystävällisenä ja pyytää Rachelia ja Ericiä vierailulle planeetalleen. Rachel ja Eric lähtevät Oolille, mikä paljastuu virheeksi. Griddat ovat esittäneet ystävällisä saadakseen Ericin ja Rachelin, maapallon vaikutusvaltaisimmat lapset luokseen ja tuhotakseen heidät. Oolin planeetalla sisaruksille selviää, että Griddat ovat Yemin sieppauksen takansa ja pyrkivät pysäyttämään tämän.

### Henkilöitä
***Rachel:**: Kirjan sankaritar. Ericin isosisko.
***Eric:** Kirjan sankari. Rachelin pikkuveli.
***Morpeth:** Rachelin ja Ericin ystävä
***Heiki:** Rachelin hyvä ystävä, joka jää johtamaan maata Rachelin ja Ericin lähtiessä Oolin planeetalle.
***Yemi:** Pikkupoika, jota pidetään maan lahjakkaimpana. Griddat siepaavat hänet sekä hänen isosiskonsa Folan Ool-planeetalle.
***Fola:** Yemin isosisko, jota kohtaan Yemi suhtautuu ylisuojelevasti.
***Detaclyver:** Oolin planeetalla oleva valta pyörremyrsky, jolla on tietoisuus. Detaclyver auttaa Rachelia taistelussa Griddoja vastaan.
***Essat:** Detaclyverin luona asuvat hiukkaset, joilla on tietoisuus ja jotka ovat hyvin tunteellisia. Osa niistä Rachelin mukaan, kun hän palaa Detaclyverin luota.
***Larpskendia:** Velho, joka on auttanut lapsia koko trilogian ajan. Rachelille ja Ercille selviää, että Larpskendia on samanlainen kuin noidat, hänellä on neljä hammasriviä ja verenpunainen iho mutta hän on salannut olemuksensa.
***Serpantha:** Larpskendian veli.
***Gultrathaka:** Noitien orjien, Griddojen johtaja.
***Jarius:** Gultrathakan uskollinen palvelija, joka kuitenkin muuttuu, kun Yemi parantaa hänet.
***Calen:** Noitien kuningatar, jonka planeetan Griddat ovat vallanneet.
***Albertus Robertson:** Poika, jolla on telepaattisia kykyjä. Hän johtaa spektreiksi kutsuttua lapsiryhmää.
***Rapsiset:** Dragwenan luomia kummajaisia, joilla on linnun vartalo ja vauvan  pää. Aluksi he ovat Dragwenan puolella mutta lopussa heistä tulee Erikin hyviä ystäviä.

## Vastaanotto
Birmingham Post kuvasi kirjaa seuraavasti: "Hahmot ovat uskottavia; kirja on kauniisti kirjoitettu, sivu sivun jälkeen lahjakasta mielikuvitusta; tämä on pakollista luettavaa murrosikäisille."

## Lähteet
Dasypus bellus

**Dasypus bellus** on sukupuuttoon kuollut vyötiäislaji, joka eli Pohjois- ja Etelä-Amerikassa plioseenilta pleistoseenille 1,8 miljoonaa – 12 000 vuotta sitten.

*Dasypus bellus* oli yhdeksänvyövyötiäisen (*Dasypus novemcinctus*) suurempi serkku. Eläimen ruumista peitti tuhansista luukilvistä koostuva panssari. Se saattoi suojata hidasta vyötiäistä hyvin tehokkaasti petoja vastaan.

## Lähteet
Hietatähystäjät

**Hietatähystäjät** (Trichodontidae) on ahvenkalojen lahkon  simppukalojen alalahkoon kuuluva pohjoisen Tyynenmeren kalaheimo. Siihen kuuluu kaksi lajia hietatähystäjä (*Trichodon trichodon*) ja japaninhietatähystäjä (*Arctosscopus japonicus*).

## Tuntomerkit
Hietatähystäjät ovat melko korkearuumiisia, suuripäisiä ja suurisuisia kaloja, alle 30&nbsp;cm:n pituisia. Niillä kaksi selkäevää, jotka ovat selkeästi erillään toisistaan. Rintaevät ovat hyvin suurikokoiset ja viuhkamaiset. Myös pyrstöevä on suurehko ja haarautunut, peräevä on pitkä. Hietatähystäjillä ei ole uimarakkoa. Ne ovat myös suomuttomia ja väriltään hopeanharmaita.

## Levinneisyys ja elintavat
Hietatähystäjälajeja tavataan rannikon läheisyydestä pohjoiselta Tyyneltämereltä, tyypillisesti 200&ndash;400 metrin syvyydessä hiekka- tai mutapohjaan kaivautuneena niin, että vain silmät ovat näkyvissä. Ne syövät pieniä selkärangattomia eläimiä. Ne ovat paikoin tärkeitä ruokakaloja, joita saadaan sivusaaliina muita kaloja kalastettaessa. Kaupallisesti niillä ei ole juurikaan merkitystä.

## Lähteet
Ahjo (täsmennyssivu)

**Ahjo** voi tarkoittaa seuraavia:

* ahjo, tulisija, jota käytetään metalleja työstettäessä
* Ahjo, Keravan kaupunginosa
* Ahjon rautatieasema, entinen, lähivuosina mahdollisesti uudestaan käyttöön otettava rautatieasema Keravan Ahjossa
* taidekeskus Ahjo, taidegalleria Joensuussa
* Ahjon konepaja, Helsingissä 1920- ja 1930-luvuilla toiminut konepaja
* Ahjo, uusmaalainen osuusliike
* *[[Ahjo (lehti)|Ahjo]]*, Metallityöväen liiton jäsenlehti
* AHJO, Suomen kenttätykistön ammunnan hallinta- ja johtamisjärjestelmä
* Artjärven Ahjo, artjärveläinen urheiluseura
* Kustannusosakeyhtiö Ahjo, suomalainen kirjankustantaja.